बैठक को संबोधित करते हुए संघ के जिलाध्यक्ष निर्मल यादव ने कहा कि हम सभी चौकीदारों को चतुर्थ श्रेणी कर्मचारी का दर्जा दिया जाए। उन्होंने कहा कि यदि हमारी मांगें पूरी नहीं होती है तो चौकीदार सड़कों पर उतर आंदोलन को बाध्य होंगे। उन्होंने जिले के सभी चौकीदारों से एकजुट रहने का आह्वान किया। कहा कि बिना संघर्ष के हक नहीं मिल सकता और संघ भी चौकीदारों के हक के लिए हमेशा संघर्ष को तैयार है। इस मौके पर जयनरायण यादव, लक्ष्मी राम, तिलकधारी निषाद, बिंद्र प्रसाद, शंकर, रामचंद्र आदि उपस्थित थे।